**Pielikums Nr.1**

**TEHNISKĀ SPECIFIKĀCIJA**

Kabeļu līniju avārijas darbu veikšana

1.Līguma izpildes termiņš ir 2 (divi) gadi.

2.Līguma priekšmets ir kabeļu līnijas posma nomaiņas darbi avārijas gadījumā un kā garantētais apjoms ir pielikumā Nr.2 un Nr.3 “31. vilces apakšstacijas līdzstrāvas kabeļu avārijas darbi”. Šie darbi jāuzsāk uzreiz pēc līguma noslēgšanas.

3.Izpildītājs ar saviem spēkiem, darba rīkiem un materiāliem realizē RP SIA “Rīgas satiksme” (turpmāk – Pasūtītājs) noteikto avārijas kabeļu posmu nomaiņu, remontu saskaņā ar spēkā esošiem Eiropas Savienības, Latvijas Republikas un Rīgas pašvaldības normatīvajiem aktiem, kā arī tiem Eiropas Savienības standartiem, kuri pārņemti Latvijas normatīvo aktu regulējumā (LVS EN), kā arī Pasūtītāja norādījumiem.

4.Kabeļu ieguldīšanas dziļums 0.7m, bet zem brauktuves ieguldīšanas dziļums 1.0m. Caurules/kabeli jāiegulda tranšejā uz 15cm izlīdzinošās kārtas no blietētas smilts. Tranšeju jāaizber ar smilšu grunti, to noblietējot līdz dabīgai blīvuma pakāpei. Blīvēšanu jāveic ik pa 20-30cm biezām kārtām. Blietēšanu jāveic ar rokas vibroblieti. Virs kabeļiem 0.3 m augstumā jāiegulda sarkana brīdinājuma lenta. Jāveic pasākumus darba drošības, gājēju un transporta kustības nodrošināšanai kabeļu tranšejas rakšanas un nomaiņas laikā, ievērojot Ministru kabineta 08.10.2013 noteikumu “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” Nr.1041, Ministru kabineta 02.10.2001 “Noteikumi par darba vietu aprīkošanu uz ceļiem” Nr.421, Rīgas domes 28.12.2000 saistošos noteikumus “Rīgas transporta būvju aizsardzības noteikumi” Nr.106 u.c.

 5.Pirms darbu veikšanas jāsaņem avārijas rakšanas atļaujas no citu inženiertīklu turētajiem. Avārijas rakšanas pieteikumu tranšejas rakšanai Rīgas domes satiksmes departamentā (turpmāk – RDSD) nosūta Pasūtītājs. Par rakšanas atļaujām no RDSD otrreizējai seguma atjaunošanas brauktuvēm (nepieciešamības gadījumā arī ietvēm) rūpējas Izpildītājs.

 6. Samaksa par paveiktajiem darbiem tiks veikta pēc izpilduzmērījumu iesniegšanas un veiksmīgas kabeļu laboratorijas pārbaužu veikšanas, kuru veiks Pasūtītājs.

7.Izpildīto darbu garantijas laiks – ne mazāk kā 36 (trīsdesmit seši) mēneši no darbu pieņemšanas.

8. Sagatavojot cenu piedāvājumu, Izpildītājam jāņem vērā visu būvdarbu kopumu (arī tie, bez kuriem būvdarbu izpilde nebūtu iespējama pilnā apjomā), lai nodrošinātu būvdarbu izpildi atbilstoši Pasūtītāja prasībām.

9.Neprognozētu radušos avārijas darbu gadījumā, Izpildītājs pēc Pasūtītāja pieprasījuma 3 (trīs) darba dienu laikā sastāda avārijas darbu novēršanas tāmi, izmantojot pielikumā Nr.2 sniegtos darbu vienību izcenojumus, un pēc tāmes apstiprināšanas no Pasūtītāja puses, nekavējoties uzsāk avārijas novēršanas darbus. Konktpersona Artūrs Apsītis, mob.tel. 25720631, e-pasts: arturs.apsitis@rigassatiksme.lv .